Pavol Breier (1953)

**Pavol Breier** (* 14. marec 1952, Bratislava) je slovenský dokumentárny fotograf, pedagóg, horolezec a cestovateľ.

Vo fotografickej tvorbe sa venuje hlavne dokumentárnej, reportážnej, krajinnej, reklamnej a divadelnej fotografii. 

Od konca 70. rokov programovo tvorí cykly z horských oblastí, tematicky zamerané na vysokohorskú prírodu a život ľudí v horách (cykly Orava, Pamír, Himaláje, Tibet a i.). Svoju tvorbu často prezentuje na kolektívnych aj autorských výstavách na Slovensku i v zahraničí. Je autorom, resp. spoluautorom viacerých obrazových publikácií, publikácií a katalógov o výtvarnom umení a fotografické práce uverejňuje v domácich i zahraničných časopisoch.

Ako pedagóg externe vyučoval na Vysokej škole výtvarných umení v Bratislave, Vysokej škole múzických umení v Bratislave. V súčasnosti pôsobí ako interný pedagóg na Paneurópskej vysokej škole v Bratislave. 

Patrí medzi zakladateľov združenia Kailás, kde vedie a organizuje fotografické kurzy a workshopy.

## Vzdelanie
* 1970 – 1974 Filmová a televízna fakulta Akadémie muzických umení Praha (študijný odbor Umelecká fotografia)
* 2005 – 2009 Vysoká škola výtvarných umení Bratislava (doktorandské štúdium v študijnom odbore Výtvarné umenie)

## Dielo
(V rokoch 1977 – 2015 vyše 40 samostatných výstav a účasť na desiatkach kolektívnych výstav na Slovensku a v zahraničí.) 

### Individuálne výstavy (výber)
* 1977 – Fotografie, Bratislava
* 1985 – Fotografie (Pamír), Bratislava, Ostrava
* 1990 – Himaláje – Nepál – Tibet, Bratislava
* 1993 – Pavol Breier, Die, Francúzsko
* 1994 – Pavol Breier, Schiltingheim, Strasbourg, Francúzsko
* 2000 – Fotografie, Banská Bystrica
* 2006 – Kláštor Labrang, Bratislava
* 2009 – Na streche sveta, SNM Bratislava, v rámci projektu Šangri – la
* 2012 – Pavol Breier / Labdze (Tibet), Ostrava
* 2014 – Pastieri, Bratislava
* 2015 - Festival Astorka, Bratislava

### Kolektívne výstavy (výber)
* 1981 – Serigrafie, P. Breier – Z. Horecký, Žilina
* 1992 – Svet tibetského budhizmu, Praha, Bratislava (spolu s J. Ptáčkom a Z. Thomom)
* 1995 – Karakoram Highway  (spolu s  O. Cabalom),  Antwerpy, Belgicko
* 2014 - Hommage Martinovi Martinčekovi, Kulturpark, Košice 
* Za krížom, GUS Spišská Nová Ves, Spišské múzeum Levoča, Kaštieľ Snina
* Za krížom, Galérie Domu fotografie v Liptovskej galérii P. M. Bohúňa v Liptovskom Mikuláši
* 2015 - Pedagóg a jeho študent, Bratislava
* 2015 - Mesiac fotografie v Bratislave, Bratislava
* 2015 -  Druhá smrť George Malloryho, Praha

### Ceny
* 1997 – Fujifilm Europress Photo Awards (národná súťaž) Bratislava
* 2001 – Najkrajšia kniha Slovenska 2000 (za knihu Fotografie)
* 2008 – The Vancouver International Mountain Film Festival (1. cena v kategórii Mountain Culture)
* 2013 – Cena dekana Fakulty masmédií PEVŠ Bratislava
* 2013 – Najkrajšia kniha Slovenska 2013 (za knihu Labran. Svet tibetského kláštora) 

### Knižné publikácie
* *Praveké umenie pod Tatrami.* Text prof. B. Novotný, Podtatranské múzeum Poprad, 1977
* *Karpaty – Malé, Biele.* Text Vladimír Ferko, Šport Bratislava, 1990
* *Tibet – dalajláma na Slovensku.* Text kol. autorov, Západoslovenské tlačiarne Bratislava, 2000
* *Fotografie.* Text L. Benická, S. Breierová, V. Macek, Nadácia horskej fotografie, OZ Dom fotografie Poprad, Slovart Bratislava, 2000
* *Labrang. Svet tibetského kláštora.* Text Martin Slobodník, Slovart, Bratislava, 2013
* *Pastieri.* Text S. Breierová, A. Hrabušický, Kailás Bratislava, Galéria umenia E. Zmetáka Nové Zámky, 2013
* Horváthová, Anna: *Hlinené objekty, kresby, maľby* [texty Štefan Oriško, Dana Doricová, Alexander Balogh ; fotografie objektov Breier, Pavol ... [et al.]. Bratislava : Petrus , 2015
* VRANKA, Milan: *Poprava pod Nanga Parbatom*. [Foto Branislav Bárta, Erik Bizoň, Pavol Breier a i.] Bratislava, OZ Devínske Karpaty 2015.

## Literatúra
* Hlaváč, Ľ.: Dejiny slovenskej fotografie, Osveta Martin, 1989  
* Kol. autorov: Encyklopedie českých a slovenských fotografů, ASCO Praha 1993 
* Kol. autorov: Slovník českých a slovenských výtvarných umělců 1950 – 1997, 1. diel, Ostrava 1998  
* Kol. autorov: Dejiny slovenského výtvarného umenia, 20. storočie, Slovenská národná galéria Bratislava, 2000
* 
* Hrabušický A., Macek V.: Slovenská fotografia 1925 – 2000, Slovenská národná galéria Bratislava, 2001
* Czech and Slovak Photography-between wars to the present, Fitchburg,Massachussetts, 1993

Kategória:Osobnosti z Bratislavy
Kategória:Absolventi FAMU v Prahe
Kategória:Absolventi Vysokej školy výtvarných umení v Bratislave
Kategória:Slovenskí fotografi
Kategória:Slovenskí vysokoškolskí pedagógovia
Kategória:Slovenskí horolezci
Kategória:Slovenskí cestovatelia
Kategória:Vyučujúci na Vysokej škole múzických umení v Bratislave
Kategória:Vyučujúci na Vysokej škole výtvarných umení v Bratislave
Kategória:Vyučujúci na Paneurópskej vysokej škole